भीलवाड़ा। फूलमाली समाज आम मेवाड़ चौखला के तत्वावधान में रविवार को आयोजित सामूहिक विवाह सम्मेलन में एक नाबालिग जोड़ा पहुंच गया। पंडितों ने इनका गठजोड़ा भी करवा दिया। आयोजकों को पता चला तो इस जोड़े को मंडप से उठा दिया। परिजन दोनों को बाइक पर बिठाकर विवाह स्थल से ले गए।
सम्मेलन आयोजक बंशीलाल माली ने बताया कि दूल्हे राजीव के करेड़ा निवासी परिजनों ने उसे बालिग बताया था।
लेकिन जैसे ही उसके नाबालिग होने की जानकारी मिली, उसका विवाह नहीं कराया गया। सम्मेलन में तुलसी विवाह सहित 100 जोड़ों के विवाह हुए। उधर, एसपी डॉ. नितिनदीप बल्लगन ने बताया कि विवाह सम्मेलन में नाबालिग जोड़े के पहुंचने की शिकायत नहीं मिली है।
hin_Deva hin_Deva hin_Deva